Burjassot celebra la VI Nit Estellés
2025-07-24

Divendres que ve 18 de setembre, el poble que va veure nàixer al poeta Vicent Andrés Estellés, aquell 4 de setembre de 1924, celebrarà la festa que cada any recorda la seua persona i la seua obra. Per sisé any consecutiu, Burjassot viu la Nit Estellés, organitzada per l’Associació Cultural Bassot i El Gat Negre, amb la col·laboració de l’Ajuntament de Burjassot i de l’Institut Municipal de Cultura i Joventut (IMCJB).

La Festa començarà a les 20.30 h, en la Plaça de l’Ajuntament, lloc des d’on començarà la Ruta Estellés, un passeig guiat pels néts d’Estellés, Isabel i Vicent Anyò, que farà parada en diferents llocs emblemàtics de Burjassot, així com en llocs on va transcórrer part de la vida d’Estellés. En ells, els participants llegiran coneguts poemes de l’escriptor i contemplaran els panells ceràmics que, elaborats per l’artista local Vicente Espinosa, contenen la poesia més local del poeta, amb poemes com Ara escriuria un nom, Burjassot fa la festa i la desfa, Assumiràs la veu del teu poble , Els amants o Una rosa de paper.

La segona part de la VI Festa Estellés tindrà lloc en el carrer Pablo Iglesias, on està situada la seu de Ca Bassot. Serà allí on, a partir de les 21.30 h, tots els assistents gaudiran d’un sopar, en la qual el plat fort serà servit per Borja Penalba i Frances Anyò. Músic i actor presenten, per primera vegada junts a Burjassot, “De ma en ma”, un espectacle en el qual Penalba i Anyò uneixen les seues veu, música i talent per escenificar els poemes més arravatadors d’Estellés.

El preu del sopar és de 12 euros i les reserves poden fer-se, fins al 15 de setembre, en estellesiburjassot@gmail.com.